पाएं अपने शहर की ताज़ा ख़बरें और फ्री ई-पेपरडाउनलोड करें
प्रतापगढ़। गोलमा देवी के काफिले पर शनिवार की रात हुए हमले के बाद रविवार को प्रतापगढ़ में दौसा सांसद डॉ. किरोड़ीलाल मीणा ने कहा कि हमले नहीं रुके तो प्रदेश में कानून व्यवस्था बिगड़ सकती है। मुख्यमंत्री अशोक गहलोत व भाजपा प्रदेशाध्यक्ष वसुंधरा राजे को हमले रोकने चाहिए।
मीणा ने रविवार को मोखमपुरा में कहा कि हिंसा का जवाब प्रतिहिंसा नहीं है। भाजपा व कांग्रेस को आगामी चुनाव में इसका जवाब दिया जाएगा। राजस्थान में हमारे लोगों पर यह सातवां हमला है। इससे पूर्व भी गोगुंदा, करौली, झालावाड़, आनंदपुरी (बांसवाड़ा) में कार्यकर्ताओं पर हमले हो चुके हैं। किरोड़ी ने कहा कि राजस्थान में उनकी पार्टी के कार्यकर्ताओं पर हो रहे हमलों के लिए उन्होंने मुख्य सचिव के माध्यम से मुख्यमंत्री अशोक गहलोत को भी अवगत कराया है। किरोड़ी ने कहा कि राजस्थान में उनकी यात्रा पर हो रहे हमलों का कोई असर नहीं पड़ेगा।
हमले के आरोप में दो गिरफ्तार:पूर्व मंत्री गोलमा देवी की विजय संकल्प यात्रा के काफिले पर शनिवार की देर रात को सालमगढ़ क्षेत्र में हमला हो गया। हमले में ड्राइवर सहित तीन लोग घायल हो गए। सालमगढ़ थाने के बाहर रात दो बजे तक किरोड़ी समर्थकों का प्रदर्शन चला। अगले दिन रविवार को पुलिस ने हमले के आरोप में भाजपा समर्थित फतहगढ़ सरपंच पति भैरूलाल मीणा और कालूलाल को गिरफ्तार कर लिया है। इसके अलावा 40 से अधिक लोगों के खिलाफ अरनोद थाने में मामला दर्ज करवाया गया है। सरपंच पति ने भी उप जिला प्रमुख रामलाल मीणा सहित अन्य के खिलाफ केस दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn